kylepatrickswan - Profile - PCPartPicker
Facebook, The PC Tailors. Facebook, Swan Plays Games. Twitter, Swan Plays Games. Navorsing toon dat verhoudings skade ly wanneer die kleingoed opdaag - Jou Gesin | Solidariteit WêreldJou Gesin | Solidariteit Wêreld
Tuis › Artikels › Navorsing toon dat verhoudings skade ly wanneer die kleingoed opdaag
Navorsing toon dat verhoudings skade ly wanneer die kleingoed opdaag
Vir ongeveer 30 jaar is navorsers besig om te bestudeer hoe kinders ʼn huwelik affekteer, met afdoende resultate: die verhouding tussen egpare ly skade sodra kinders hulle opwagting maak.
Deur paartjies met kinders en dié sonder kinders te vergelyk, het navorsers bevind dat die koers van die agteruitgang in verhoudingstevredenheid bykans twee keer so hoog is vir paartjies met kinders as vir kinderlose egpare.
Indien ʼn swangerskap onbeplan was, ervaar die ouers meer beduidende negatiewe impakte op hulle verhouding.
Hierdie afname in huwelikstevredenheid lei waarskynlik na ʼn verandering in algemene geluk, sê professor Matthew Johnson, direkteur van die huwelik- en gesinstudieslaboratorium, Binghamton Universiteit, New York.
Die beduidendste voorspeller van oorhoofse lewenstevredenheid is ʼn persoon se tevredenheid met sy of haar eggenoot, voeg hy by.
Die daaglikse sleur en om sosiale ideale te bereik kan selfs die gelukkigste huwelike erodeer, volgens David Ezell, kliniese direkteur van Darien Wellness, ʼn raadgewende en geesteswelstandgroep.
“Ek sien baie paartjies wat heeltemal uitgebrand is omdat hulle hulself met ʼn fantasie vergelyk.”
Hierdie fantasie, sê hy, sluit in voortdurend optimistiese, gebalanseerde ouers met suksesvolle loopbane, ʼn wonderlike huwelik, en wat nooit die kluts kwytraak nie.
Dr Alicia Walker, ʼn assistentprofessor in sosiologie, beklemtoon ook die konflik tussen sosiale druk om kinders te hê sonder om die sosiale hulpbronne aan te bied om ouers te ondersteun. Hierdie sosiale hulpbronne sluit in betaalde kraamverlof en bekostigbare kindersorg.
“Wanneer beide ouers hulle onvermoeid aan dag-tot-dag take wy net om alles aan die gang te hou kan hulle baie saaklik in hulle verhouding word,” voeg dr Walker by.
Die verhouding tussen man en vrou behoort oor alle ander dinge uit te styg, sê dr Charles Schmitz.
Schmitz is dekaan emeritus van raadgewing en gesinsterapie aan die Universiteit van Missouri-St. Louis. Sy vrou, dr Elizabeth Schmitz, is president van Successful Marriage Reflections. Saam het hulle duisende egpare in 45 lande bestudeer in hulle soeke na die geheime van ʼn gelukkige huwelik.
“Jy moet dit sterk hou, die romantiese energie behou,” voeg hy by. “Alles spruit daaruit. Kinders is pragtig, maar hulle is nie die enkel doelwit van die huwelik nie.”
The Washington Post: https://www.washingtonpost.com/posteverything/wp/2016/05/06/why-having-children-is-bad-for-your-marriage/
SAGE Journals: https://journals.sagepub.com/doi/10.1177/019251385006004004
APA psycNET: https://psycnet.apa.org/doiLanding?doi=10.1037%2Fa0013969
Sondag | 29 Maart | 2020
Resep: Griekse jogurttert met appelliefies en bloubessies
Resep: Frikkadelle in 'n kolwyntjiepannetjie
Wees bedag op die jakkalsies wat jou huwelik kan verwoes